తోకముడిచిన అమెరికా..! గెలిచిన తాలిబన్ జీహాద్..!! - ముచ్చట
తోకముడిచిన అమెరికా..! గెలిచిన తాలిబన్ జీహాద్..!!
By M S R ... March 3, 2020
మొన్నటి నుంచీ మీడియాలో 'శాంతి వీచికలు' 'శాంతి కపోతాలు' అనే హెడ్డింగులతో ప్రత్యేక కథనాలు జనం బుర్రల్లోకి ఎక్కడానికి విశ్వప్రయత్నం చేస్తున్నయ్… ఏమిటయ్యా అంటే..? అమెరికాకూ అఫ్ఘన్ తాలిబన్లకూ నడుమ శాంతి ఒప్పందం అట… వెన్నెముక లేని ఐక్యరాజ్యసమితి ఆహ్వానించిందట… అఫ్ఘన్‌లో అప్పుడే సంబరాలట..!! నిజమా..? నిజంగా నిజమేనా..? కాదు, ఉత్త అబద్ధం… జస్ట్, ఒక్క ముక్కలో చెప్పాలంటే ప్రపంచంలోకెల్లా నంబర్ వన్ రాజ్యంగా చెప్పుకునే అమెరికా, ప్రపంచాన్ని తన కనుసన్నల్లో పాలించాలనుకునే అమెరికా తోకముడిచి పారిపోతున్నది… ఓడిపోయింది… నాటి వియత్నం మరిచిపొండి… తాలిబన్లు నయా రాక్షససంతతి అని తిట్టుకుంటే తిట్టుకొండి గాక… కానీ అమెరికాపై ఒకరకంగా గెలుపు సాధించారు… అఫ్ఘన్ మరోసారి పొయ్యిలో పడబోతున్నది… ఇండియాకు కచ్చితంగా ఇది ఓ సంకట స్థితి…
సుబ్రహ్మణ్యస్వామి ఈ ట్వీట్‌లో ఏం అభిప్రాయపడ్డాడూ అని వదిలేయండి… కానీ ముస్లిం ఛాందసవాద గ్రూపులు ఈ పరిణామాల్ని జిహాద్ విజయంగానే పరిగణిస్తున్నాయి… పరస్పరం అభినందించుకుంటున్నాయి… పెద్ద పెద్ద గణాంకాలను, విశ్లేషణలను విస్మరించి, కాస్త కామన్ సెన్స్‌తో విశ్లేషించుకుంటే….
మొన్నటి ఒప్పందం ప్రకారం అమెరికా, దాని మిత్రదేశాలు మొత్తం తమ సైనికులను అఫ్ఘన్ గడ్డ నుంచి ఉపసంహరించుకుంటాయి… అంతేకాదు, చెరలో ఉన్న దాదాపు 5 వేల మంది తాలిబన్లను వదిలేస్తారట… ఇప్పటికే బయట ఉన్న తాలిబన్ల అణిచివేతే అమెరికాకు చేతకాలేదు… ఇక ఆ 5 వేల మందీ జతకూడితే ఇక తాలిబన్ల ప్రాబల్యం, బలం ఎంత పెరిగిపోతుంది..? ఇటు పక్కన పాకిస్తాన్‌ను రూల్ చేస్తున్న అల్-ఖైదా దోస్తీతో ఇంకెంత చెలరేగిపోతారు… ప్రస్తుత అఫ్ఘన్ సర్కారు ఉంటుందా అసలు..? నో, నో, బందీ తాలిబన్లను వదిలేది లేదు అంటూ అఫ్ఘన్ పాలకులు చెబుతున్నారు… మీపై పోరాటం ఆపేది లేదు అంటూ తాలిబన్లు గుర్రుమంటున్నారు…
మళ్లీ తాలిబన్లు రాజ్యాధికారం చేజిక్కించుకుంటే ఆ దేశంలో ముందుగా మహిళల పరిస్థితి దారుణంగా మారినట్టే… అక్కడ కాస్తోకూస్తో మిగిలిన మైనారిటీల బతుకులు సంక్షోభంలో చిక్కుకున్నట్టే… అందరికీ తాలిబన్ల పాలన ఏమిటో… అమెరికా తన ఒప్పందపత్రంలో ఏం షరతులు పెట్టినా, అవి అమలు కాకపోతే మళ్లీ వస్తాం అంటూ ఉడతఊపులు ప్రదర్శిస్తున్నా సరే… ఒక్కసారి తోకముడిచి పారిపోయినోడు మళ్లీ వచ్చి ఏం ఉద్దరిస్తాడు, మూసుకుని పోవాలనుకున్నోడు మళ్లీ ఎందుకొస్తాడు..? సో, ఏ కోణం నుంచి చూసినా తాలిబన్లదే పైచేయి అయ్యింది…
ప్రపంచంలో ఏ దేశమూ పాకిస్థాన్‌ను నమ్మదు… అవసరానికి వాడుకునే చైనా తప్ప… ఇక పాకిస్థాన్ ఐఎస్ఐ, అల్ ఖైదా, తాలిబన్లు ప్రత్యక్షంగానో పరోక్షంగానో సహకరించుకుంటే… అప్ఘన్‌లో పరిస్థితులను చక్కదిద్దడం ఇండియాకు అసాధ్యం అవుతుంది… సరికదా మన దేశంలోకి ఆ ఉగ్రవాద శక్తులు మరింత శక్తిమంతంగా చొరబడతాయి… మారిన ప్రపంచ రాజకీయాల్లో రష్యా అఫ్ఘన్ వ్యవహారాల్ని వదిలేసింది ఎప్పుడో… పాకిస్థాన్‌కు చైనా వత్తాసు సరేసరి.., ఈ ఒప్పందం జస్ట్, వ్యూహాత్మకం అని తాలిబన్లు బహిరంగంగానే చెబుతున్నారు… అంటే ఇతర దేశాల సైనికులు పూర్తిగా దేశం వదిలి వెళ్లాక మళ్లీ బ్యాటింగు స్టార్ట్ అవుతుందన్నమాట… పాకిస్థాన్, తాలిబన్, అల్ ఖైదా… ఒక్కటీ నమ్మబుల్ పదం కాదు… ఒప్పందాల్లో అవి ఇమడవు… ఇదీ ఆందోళనకరం…
నిజానికి ఈ పాపం మొత్తానికి అమెరికా కుటిలనీతే కారణం… ప్రతిచోటా వేలుపెడుతుంది… ఓ భస్మాసురుడిని ప్రోత్సహిస్తుంది… వాడు కాస్తా ఏకుమేకవుతాడు… అమెరికా నెత్తి మీదే చేతులు పెడతాడు… ఐనా అమెరికా మారదు… తాలిబన్ల విషయంలోనూ అంతే… ఆది నుంచీ పెంచి పోషించింది అదే… భారీ ఖర్చు, సైనిక నష్టాలపై అమెరికా సమాజంలో వ్యతిరేకత వస్తున్నది… మనది కాని పోరాటం కోసం మనం 2001 నుంచి ఎందుకు మన ప్రాణాలు పణంగా పెడుతున్నాం అనేది సగటు అమెరికన్ అసంతృప్తి… సో, శాంతి వీచిక పేరిట ట్రంప్ హడావుడిగా సైనికులను వాపస్ తీసుకుపోవటానికి అన్ని రకాల తాలిబన్ షరతులకూ సై అంటున్నాడు… తోకముడుస్తున్నాడు… ఎటొచ్చీ, ఇండియా ఎదుట కొత్త కొత్త భారీ సవాళ్లు పొంచి ఉన్నాయ్…!!
tokamudichina america..! gelichina taliban jeehad..!! - muchhata
tokamudichina america..! gelichina taliban jeehad..!!
By M S R ... March 3, 2020
monnati nunchi medialo 'saanti veechikalu' 'saanti kapotalu' ane headdingulatho pratyeka kathanaalu janam burralloki ekkadaaniki vishwaprayatnam chestunnayy emitayya ante..? americaakuu afghan taalibanlakuu naduma saanti oppandam atae vennemuka laeni aikyaraajyasamiti aahvaaninchindataani afghanlo appude sambaralata..!! nijama..? nijamgaa nijamena..? kaadu, utta abaddham just, okka mukkalo cheppalante prapanchamlokella nambar van rajyamga cheppukune america, prapanchaanni tana kanusannallo paalinchaalanukune america tokamudichi paaripotunnadi odipoindia naati viyatnam marichipondi taalibanlu nayaa raakshasasantati ani tittukunte tittukondi gaaka cony americapai okarakamgaa gelupu saadhinchaare afghan marosari poyyilo padabotunnadi indiaku kachitamgaa idhi oo sankata sthithi
subrahmanyaswamy ee tweetlo yem abhipraayapaddaaduu ani vadileyandisa cony muslim chhandasavada groopulu ee parinaamaalni jihad vijayamgaane pariganistunnaayi parasparam abhinandinchukuntunna pedda pedda ganaankaalanu, vislaeshanhalanu vismarinchi, kaasta kaman sensentho vislaeshinchukuntee.
monnati oppandam prakaaram america, daani mitradesaalu mottam tama sainikulanu afghan gadda nunchi upasamharinchukuntaayi antekaadu, cheralo unna daadaapu 5 vela mandi taalibanlanu vadilestaaratam ippatike bayata unna talibanla anichivethe americaku chetakaledu ika aa 5 vela mandee jatakudithe ika talibanla praabalyam, balam entha perigipotundi..? itu pakkana paakistaannu rool chestunna all-khaida dosteeto inkenta chelaregipotari prastuta afghan sarkaaru untundaa asalu..? noo, noo, bandee taalibanlanu vadiledi ledu antuu afghan paalakulu chebutunnari meepai poratam aapedi ledu antuu taalibanlu gurrumantunnaru
malli taalibanlu rajyadhikaram chejikkinchukunte aa desamlo mundugaa mahilala paristhiti daarunamgaa marinatte akkada kastokusto migilina minorityla batukulu sankshobhamlo chikkukunnattee andarikee talibanla paalana emito america tana oppandapatramlo yem sharatulu pettina, avi amalu kakapothe malli vastam antuu udataoopulu pradarsistunnaa sare okkasari tokamudichi paaripoyinodu malli vachi yem uddaristaadu, moosukuni povalanukunnodu malli endukostaadu..? soo, e konam nunchi chusina talibanlade paicheyi ayyindi
prapanchamlo e deshamuu paakisthaanne nammadu avasaraaniki vaadukune chaina tappa ika pakisthan isi, all khaida, taalibanlu pratyakshamgaano parokshamgaano sahakarinchukuntee apghanlo paristhitulanu chakkadiddadam indiaku asaadhyam avutundi sarikada mana desamloki aa ugravaada saktulu marinta saktimantamgaa chorabadatayi maarina prapancha rajakeeyaallo rashya afghan vyavahaaraalni vadilesindi eppudo paakisthaanneku chaina vattaasu saresari.., ee oppandam just, vyuuhaatmakam ani taalibanlu bahirangamgaane chebutunnari ante itara deshaala sainikulu puurtigaa desham vadili vellaaka malli byaatingu start avutundannamatami pakisthan, taliban, all khaidam okkati nammable padam kaadu oppandaallo avi imadavu idhee aandolanakaram
nijaaniki ee paapam mottaaniki america kutilaneethe kaaranam pratichota velupedutundi oo bhasmasurudini prothsahistundi vaadu kasta ekumekavutadi america netti meede chetulu pedatadue ina america maaradu talibanla vishayamloonuu anthe aadi nunchi penchi pooshinchindi adhe bhari kharchu, sainika nashtaalapai america samaajamlo vyatirekata vastunnadi manadi kaani poratam kosam manam 2001 nunchi enduku mana praanaalu panamgaa pedutunnam anedi sagatu american asantruptim soo, saanti veechika paerita trump hadavudiga sainikulanu vapas teesukupovataaniki anni rakala taliban sharatulakuu sai antunnadi tokamudustunnadu etochee, india eduta kotta kotta bhari savaallu ponchi unnay!!